PRESSEMEDDELELSE
Ny testløsning til lys- og vejrægthedstest af elektroniske produkter
Muliggør realistisk test af elektroniske produkter, mens de er i drift 
Strenometer ApS har udvidet sortimentet af instrumenter til lys- og vejrægthedstest med det nye Weather-Ometer® Ci5000E fra Atlas Material Testing Technology. Testkammeret bygger på den gennemprøvede Ci5000-platform og er udviklet specielt til accelereret holdbarhedstest af elektroniske enheder og komponenter.

Når elektroniske produkter skal testes mens de er i drift, stiller det særlige krav til testudstyret. Kabler til strømforsyning kan i traditionelle vejrægthedsinstrumenter begrænse prøvernes bevægelse og påvirke ensartetheden af eksponeringen. Det kan medføre temperaturvariationer og mindre ensartede testforhold, eller i værste fald ødelægge testen hvis kabler falder ud eller klemmes over.
Ci5000E er udviklet specifikt til at løse denne udfordring. 

Med Ci5000E er det muligt at teste elektroniske produkter mens de er i drift, samtidig med at ensartede og reproducerbare eksponeringsforhold opretholdes. Det giver et mere realistisk grundlag for at vurdere hvordan produkternes ydeevne påvirkes under faktiske driftsforhold og ved langvarig eksponering for lys og klimatiske påvirkninger.

Vigtigste fordele:

Ci5000E er udviklet til test af strømførende elektroniske produkter og tilbyder en række funktioner der sikrer realistiske og reproducerbare testforhold: 
· Kontinuerlig strømforsyning til prøverne under hele testen. 
· Specialudviklet kabelhåndteringssystem med enkel kabelføring til testkammeret. 
· Bevægelig prøveholder og optimeret luftcirkulation sikrer en ensartet eksponering.
· Forprogrammerede testmetoder udviklet til test af elektroniske produkter. 
· Afskærmet observationsvindue sikrer diskretion ved test af nye produkter og prototyper.
· Kompatibilitet med WXView II til dataopsamling og analyse.
· Bygger på den gennemprøvede Ci5000-platform.

Weather-Ometer® Ci5000E giver udviklings- og kvalitetsafdelinger en ny mulighed for at gennemføre mere realistiske holdbarhedstest af elektroniske produkter hvor funktion og ydeevne kan vurderes under påvirkning af lys og klima … samtidig med at produkterne er i drift.
Yderligere information om Weather-Ometer r® Ci5000E kan hentes hos: 
Strenometer ApS, Kongevejen 213, 2830 Virum, 45 95 07 00, salg@strenometer.dk
Strenometer ApS er et førende specialfirma inden for instrumenter og testapparater til farve- og lakindustrien, kunststofindustrien samt tekstilindustrien. Vi har en bred og veldokumenteret viden, og vores rådgivende personale har relevant markedserfaring og derfor et godt kendskab til den praktiske anvendelse af vores produkter.
